laion/Wikipedia-Exotic huggingface dataset:
פיטר טאצ'ל

פיטר גארי טאצ'ל (באנגלית: Peter Gary Tatchell, נולד ב-25 בינואר 1952) הוא פעיל זכויות אדם ופוליטיקאי בריטי אשר נודע במיוחד עבור פעילותו למען זכויות להט"ב. בשנות ה-80 היה פעיל במפלגת הלייבור ובהעשור הראשון של המאה ה-21 היה חבר במפלגת הירוקים של אנגליה וויילס. מאז שנת 2013 הוא עובד במשרה מלאה בראשות קרן הקרויה על שמו. טאצ'ל נולד במלבורן, אוסטרליה. אביו היה חרט ואמו עבדה בבית חרושת. הוריו התגרשו כשהיה בן ארבע ואמו נישאה בשנית זמן קצר לאחר מכן. כתוצאה מבעיות כלכליות במשפחה, הוא נאלץ לעזוב את בית הספר בגיל 16 בשנת 1968. בזמנים אלו החל להתעניין בפעילויות הרפתקניות כגון גלישה וטיפוס הרים. פעילותו החברתית החלה בזמן לימודיו במכללה, כאשר היה פעיל בארגון הסטודנטים ולמען זכויות האבוריג'ינים. בשנת 1968 החל להיות פעיל כנגד מלחמת וייטנאם. בשנת 1969 החל בפעילות למעל זכויות להט"ב. בשנת 1971 עבר טאצ'ל ללונדון שבממלכה המאוחדת, על מנת להימנע מגיוס לצבא האוסטרלי. בשנת 1972 עזר לארגן את מצעד הגאווה הראשון במדינה. באותן השנים החל לעסוק גם בעיתונאות. בשנת 1978 הצטרף למפלגת הלייבור. בתחילה המפלגה לא קיבלה את רצונו להתמודד בבחירות לפרלמנט, אך הוא מונה לבסוף לפרלמנט כיורשו של חבר פרלמנט שפרש, ובנקודה זו המפלגה קיבלה אותו. בתקופה זו טאצ'ל לא הכחיש או אישר את נטייתו המינית. בבחירות שנערכו בשנת 1983 טאצ'ל הותקף ברחוב, הוא קיבל מכתבי שטנה, רוססו כתובות גרפיטי כנגדו, דירתו הושחתה ואף אוים בחייו לאחר שקליע חי הושם בתא הדואר שלו. הוא לבסוף נוצח על ידי מועמד מהמפלגה הליברלית. בעשור זה החל לכתוב ספרים וכתב גם על נושאים חברתיים כגון איידס, פירוז מנשק גרעיני וכו'. בשנת 2000 עזב את מפלגת הלייבור ובשנת 2004 הצטרף למפלגת הירוקים של אנגליה וויילס. בשנת 2007 היה מועמד בבחירות לפרלמנט. היה פעיל למען איחוד אזרחי בממלכה המאוחדת. התנגד למלחמת עיראק והכיבוש המערבי שבא לאחריה. במשך שלושה עשורים עבד עם ארגוני אופוזיציה מהשמאל העיראקי, כנגד רודן המדינה סדאם חוסיין, לאור טענות על הפרת זכויות אדם בוטות מאוד מצידו של חוסיין. בספטמבר 2014 הביע תמיכה במפלגת הפועלים של כורדיסטן, וביקר את המערב על כך שהגדיר את הארגון כארגון טרור. במהלך העשור הראשון של המאה ה-21 עסק גם בזכויות להט"ב ברוסיה. הוא נכח במצעד הגאווה הראשון במוסקבה בשנת 2006. במצעד שנערך שנה לאחר מכן, הוא הותקף ואף כמעט איבד את ההכרה. תמך בקיום מצעד הגאווה בירושלים. בשנות ה-90 היה בעד הנמכת גיל ההסכמה. תמך ברעיון המדינה הפלסטינית, אך התנגד לרדיפה פלסטינית של להט"בים פלסטינים. ביקר את עונש המוות באיראן ולהפרת זכויות הלהט"ב במדינה. בסוף שנות ה-90 ובתחילת העשור הראשון של המאה ה-21 ניסה לגרום למעצר אזרחי של נשיא זימבבואה, רוברט מוגאבה. בשנת 2001 ניסה לעשות זאת בבריסל, בזמן ביקורו של מוגאבה בעיר. הוא הותקף על ידי שומרי הראש של מוגאבה, אשר במהלכה הוא איבד את ההכרה ונגרם נזק בלתי הפיך לעינו הימנית. בשנת 2008 ניסה לשבש את מצעד הלפיד האולימפי בלונדון, כמחאה כנגד מצב זכויות האדם בסין, תוך קריאה לשחרור טיבט ואת הפעיל הפוליטי הסיני הו ג'יה. החל משנת 1995 העביר טאצ'ל ביקורת על הפונדמנטליזם האסלאמי והעביר ביקורת רבה על הקוראן ועל השריעה, ותיאר אותה כאנטי דמוקרטית, שוביניסטית והומופובית. העביר ביקורת רבה על יוסוף אל-קרדאווי. הביע תמיכה באיכות הסביבה ובזכויות בעלי חיים. מדיה וקבצים בנושא פיטר טאצ'ל בוויקישיתוף אתר האינטרנט הרשמי של פיטר טאצ'ל (באנגלית) פיטר טאצ'ל, ברשת החברתית אקס (טוויטר)
יילדירים

יילדירים (בטורקית: Yıldırım) הוא שם משפחה טורקי שפירושו ברק. האם התכוונתם ל... ברטו יילדירים – כדורגלן טורקי פהמי בולנט יילדירים – יושב ראש ארגון IHH בינאלי יילדירים – ראש ממשלת טורקיה באיזיט הראשון – המכונה יילדירים קבוצת ארמיות יילדירים – קבוצת ארמיות עות'מאניות בתקופת מלחמת העולם הראשונה J-600T יילדירים – טיל בליסטי טורקי
קורפוס הפאנצר ה-46 (ורמאכט)

קורפוס הפאנצר ה-46 (בגרמנית: XXXXVI. Panzerkorps) היה קורפוס שריון של הורמאכט במהלך מלחמת העולם השנייה. הקורפוס גויס בגרמניה ב-20 ביוני 1940 בשם "הקורפוס ה-46", והועמד תחת פיקוד היינריך פון ויטינגהוף, וב-25 באוקטובר 1940 הוסב הקורפוס לקורפוס ממונע. באביב 1941 השתתף הקורפוס בפיקודו של פון ויטינגהוף במערכה בבלקן, כחלק מהארמייה השנייה, ואף לחם במערכה על יוון. במהלך מבצע ברברוסה פיקד פון ויטינגהוף על הקורפוס כחלק מארמיית הפאנצר השנייה ולאחר מכן חלק מהארמייה הרביעית במסגרת קבוצת ארמיות מרכז, ולחם עמו בקרב סמולנסק. בקרב על מוסקבה היה הקורפוס חלק מארמיית הפאנצר הרביעית, במסגרת קבוצת ארמיות מרכז. ב-11 ביוני 1942 מונה הנס צורן למפקד הקורפוס, וב-14 ביוני הוסב הקורפוס לקורפוס פאנצר, והמשיך להילחם בחזית המזרחית, כחלק מהארמייה התשיעית במסגרת קבוצת ארמיות מרכז. ב-28 באוקטובר 1942 הועבר הקורפוס תחת פיקוד ארמיית הפאנצר השלישית, ובהמשך הועבר תחת פיקוד הארמייה הרביעית וארמיית הפאנצר השנייה. ב-20 בנובמבר 1942 מונה הנס-קרל פון אזבק למפקד הקורפוס, וב-20 ביוני 1943 חזר צורן לפקד על הקורפוס. ביולי 1943 הועבר הקורפוס תחת פיקוד הארמייה התשיעית, והשתתף במתקפה הגרמנית על האגף הצפוני של מבלט קורסק במסגרת קרב קורסק. ב-5 באוגוסט 1943 מונה הנס גולניק למפקד הקורפוס לאחר שצורן נהרג בקרבות, וב-13 בספטמבר 1943 הועבר הקורפוס תחת פיקוד הארמייה השנייה במסגרת קבוצת ארמיות מרכז, ובינואר 1944 הועבר הקורפוס לקבוצת ארמיות דרום, לחם עימה במערכה בשטח אוקראינה כחלק מארמיות הפאנצר הראשונה והרביעית. במהלך החודשים הבאים התחלף הפיקוד על הקורפוס בתדירות גבוהה. ב-21 במרץ 1944 מונה פרידריך שולץ למפקד הקורפוס, וב-3 ביולי החליף אותו פריץ בקר. ב-23 ביולי מונה שמילו פון ליטוויץ למפקד הקורפוס, וב-28 באוגוסט החליף אותו מקסימיליאן פלצמן. באוגוסט 1944 הועבר הקורפוס תחת פיקוד הארמייה התשיעית, במסגרת קבוצת ארמיות מרכז, שהפכה בהמשך לקבוצת ארמיות A, וב-20 בספטמבר מונה ולטר פריז למפקד הקורפוס. בינואר לחם הקורפוס במסגרת מבצע ויסלה-אודר, וב-21 בינואר מונה מרטין גאריס למפקד הקורפוס. בפברואר הועבר הקורפוס תחת פיקוד הארמייה השנייה במסגרת קבוצת ארמיות ויסלה, ולחם עימה במערב פרוסיה, ובמרץ הועבר הקורפוס תחת פיקוד ארמיית הפאנצר השלישית, ולחם עימה עד סוף המלחמה. היינריך פון ויטינגהוף (20 ביוני 1940 - 11 ביוני 1942) הנס צורן (11 ביוני 1942 - 20 בנובמבר 1942) הנס-קרל פון אזבק (20 בנובמבר 1942 - 20 ביוני 1943) הנס צורן (20 ביוני 1943 - 2 באוגוסט 1943) הנס גולניק (5 באוגוסט 1943 - 21 במרץ 1944) פרידריך שולץ (21 במרץ 1944 - 3 ביולי 1944) פריץ בקר (3 ביולי 1944 - 23 ביולי 1944) שמילו פון ליטוויץ (23 ביולי 1943 - 28 באוגוסט 1944) מקסימיליאן פלצמן (28 באוגוסט 1944 - 20 בספטמבר 1944) ולטר פריז (20 בספטמבר 1944 - 21 בינואר 1945) מרטין גאריס (21 בינואר 1945 - 8 במאי 1945) במערכה בבלקן כלל הקורפוס את היחידות הבאות: דיוויזיית הפאנצר ה-8 דיוויזיית הפאנצר ה-14 דיוויזיה הממונעת ה-16 במבצע ברברוסה כלל הקורפוס את היחידות הבאות: דיוויזיית הפאנצר ה-10 דיוויזיית האס אס ה-2 רגימנט גרוסדויטשלנד בקרב על מוסקבה כלל הקורפוס את היחידות הבאות: דיוויזיית הפאנצר ה-5 דיוויזיית הפאנצר ה-11 הדיוויזיה ה-252 בקרב קורסק כלל הקורפוס את היחידות הבאות: הדיוויזיה ה-7 הדיוויזיה ה-31 הדיוויזיה ה-102 הדיוויזיה ה-258 בקרב על ברלין כלל הקורפוס את היחידות הבאות: דיוויזיית הפולקסגרנדיר ה-547 דיוויזיית הצי ה-1 הקורפוס ה-46 באתר lexikon-der-wehrmacht (בגרמנית) קורפוס הפאנצר ה-46 באתר lexikon-der-wehrmacht (בגרמנית)
אסתר יונגרייז

הרבנית אסתר יונגרייז (באנגלית: Esther Jungreis‏; 1936 – 23 באוגוסט 2016) הייתה רבנית אורתודוקסית-אמריקאית, מייסדת ונשיאת ארגון "הנני". נולדה למשפחת רבנים בסגד שבהונגריה בשנת 1936. בסוף מלחמת העולם השנייה, קיץ 1944, הגיעה יחד עם כל בני משפחתה ברכבת קסטנר למחנה הריכוז ברגן-בלזן משם הועברו כעבור כמה חודשים לשווייץ. בשנת 1973 יסדה את ארגון החזרה בתשובה הראשון בארצות הברית, "הנני". שם הארגון שאוב מקריאתו של אברהם אבינו במענה לקריאת האל "אברהם אברהם", והוא מבטא התייצבות ונכונות לקראת כל משימה שיטיל עליו האל. מטרתה המוצהרת של יונגרייז בעת הקמת הארגון הייתה מלחמה בהתדרדרות הרוחנית הכללית שזיהתה בקרב יהדות ארצות הברית. היא החלה לערוך כינוסים גדולים בסגנון המטיף האוונגליסטיבילי גרהאם, בין השאר באולם מדיסון סקוור גארדן בניו יורק. בשנת 1974 החלה לפעול גם מחוץ לארצות הברית, באוסטרליה ובריטניה. ביוני 1974 ערכה לראשונה כינוס חזרה בתשובה בבית העם בירושלים. בשנת 1975 ערכה סיור בדרום אפריקה ןאחר כך הודיעה בביקור בישראל על תוכנית שלא יצאה לפועל להקמת יישוב בשם קריית "הנני" בהרי ירושלים. באוגוסט 1976 הודיעה על הקמת מרכז רוחני בירושלים, ומאז הייתה מבקרת בקביעות בעיר מדי שנה ועורכת כינוסים המוניים. היא הקימה את מרכז "הנני" במנהטן הכולל מוזיאון לתרבות העם היהודי, ושיעורה השבועי במרכז משך קהל רב. הרבנית יונגרייז הייתה מקורבת למפלגה הרפובליקנית בארצות הברית, באוגוסט 2004 הוזמנה לנאום ולברך בוועידה השנתית של המפלגה. יונגרייז פרסמה ספרים רבים. אחד מהם, "החיים במחויבות", תורגם לעברית. ב-23 באוגוסט 2016 נפטרה כתוצאה ממחלה קשה בארצות הברית. מדיה וקבצים בנושא אסתר יונגרייז בוויקישיתוף אודות הרבנית, דף המרכז את הביוגרפיה שלה ומאמרים פרי עטה, באתר "הנני" שרגא סימונס, הרבנית אסתר יונגרייז מדברת על השואה אסתר יונגרייז, דף שער בספרייה הלאומית אלי שי, הרבעצע יונגרייז והנפשות שהוא עושה, כל העיר, 22 באוגוסט 1980 דינה לרנר, רבנית זוהרת, מעריב, 12 בפברואר 1974 עיריית ירושלים - המחלקה לתרבות תורנית - "עורה ישראל" - פרקי נשמה מוגשים על ידי הרבנית אסתר יונגרייז, דבר, 16 ביוני 1974 עתי"ם, קרית "הנני" בהרי ירושלים, על המשמר, 5 ביוני 1975 תנועת "הנני" מקימה מרכז רוחני בי-ם, דבר, 19 באוגוסט 1976 אלי שי, הרבנית אסתר יוגגרייז שומעת קולות ועושה נפשות, פעם שלישית או רביעית בהופעה חיה, בגן הפעמון., כל העיר, 3 בספטמבר 1982 דוד זוהר, הרבנית יונגרייז תחרוש את ישראל בניית מיוחדת, מעריב, 26 ביולי 1979 נתן גוטמן, יהודי אחד באוהיו ישפיע כמו מאה בקליפורניה, באתר הארץ, 30 באוגוסט 2004 יואל ביטלמן, אבל בארה"ב: הרבנית אסתר יונגרייז ע"ה, באתר בחדרי חרדים, 24 באוגוסט 2016
Firestone

"Firestone" הוא שיר של הדי ג'יי והמפיק הנורווגי קייגו. בסינגל מתארח הזמר האוסטרלי קונרד סוול. השיר נכתב והולחן על ידי המחבר והמלחין ההולנדי מרטיין קונייננבורך, שקיבל השראה משלט חוצות שראה בוונציה שבקליפורניה. השיר פורסם ב-1 בדצמבר 2014 ב-SoundCloud של קייגו. מאוחר יותר, הגיע הסינגל לראש מצעד הסינגלים הנורווגי והפך ללהיט בינלאומי שהגיע לעוד מצעדים רבים. הקליפ פורסם בערוץ היוטיוב הרשמי של קייגו בYoutube ב־9 במרץ 2015, ונכון לנובמבר 2022, זכה למעל ל־837 מיליון צפיות. הסרטון מתחיל במפגש בין אישה צעירה (שמגולמת על ידי רייצ'ל אצ'לברגר שהשתתפה במחזור 13 של הטופ מודל הבאה) לבין גבר צעיר. האישה מושכת אותו ונראה כאילו היא עומדת לנשק אותו, אך היא הולכת. הוא מוקסם, ועוקב אחריה דרך סדרת דלתות שמובילות למקומות שונים, ביניהם יער, מסיבה (בה קייגו משמיע מוזיקה), בריכה ונהר יבש בלוס אנג'לס. הם שוב נפגשים באחת המסיבות, אך האישה שוב הולכת. במהלך מרדפו של הגבר אחרי האישה, היא ממשיכה לרוץ, וכאשר נראה שהוא איבד אותה לנצח, הוא מאבד את עשתונותיו. אבל, לאחר שהוא שוב רואה אותה, המרדף ממשיך. בסופו של הסרטון הוא מגיע למקום בו נפגשו לראשונה, אך כאשר הוא פותח את הדלת הבאה, הוא מוצא את האישה עומדת לבדה על גג בניין בעיר, והם נפגשים שוב. מידע על היצירה "Firestone" באתר מיוזיק בריינז מידע על הסינגל "Firestone" באתר מיוזיק בריינז מידע על השיר "Firestone" באתר AllMusic מידע על היצירה "Firestone" באתר Discogs סרטון השיר "Firestone" באתר יוטיוב מידע על השיר "Firestone" באתר iTunes Firestone, בביצוע קייגו וקונרד סוול, וידאו קליפ של השיר באתר יוטיוב (אורך: 3:42) "VPRO 3 voor Twaalf". VPRO. 31 במאי 2016. נבדק ב-4 ביוני 2016. {{cite web}}: (עזרה) "Norwegiancharts.com – Kygo feat. "Firestone", באתר SoundCloud Firestone, בביצוע קייגו וקונרד סוול, וידאו קליפ של השיר באתר יוטיוב (אורך: 3:42) [1] [2] [3] [4] [5] מידע על Firestone, באתר המצעד האוסטרי, ארכיון מידע על Firestone, באתר המצעד האיטלקי, ארכיון מידע על Firestone, באתר המצעד הגרמני מידע על Firestone, באתר מצעד דנמרק מידע על Firestone, באתר המצעד הנורווגי מידע על Firestone, באתר המצעד הספרדי מידע על Firestone, באתר המצעד הפיני מידע על Firestone, באתר המצעד הצרפתי, ארכיון מידע על Firestone, באתר המצעד השוודי
Windows Server 2016

Windows Server 2016 היא מערכת הפעלה לשרתים המפותחת על ידי מיקרוסופט כחלק ממשפחת Windows NT של מערכות הפעלה, במקביל לחלונות 10. גרסה מוקדמת תצוגתית (Technical Preview) פורסמה ב-1 באוקטובר 2014 ביחד עם התצוגה הטכנית הראשונה של System Center, מערכת ההפעלה שוחררה לציבור באוקטובר 2016, כלומר, בנפרד ולא בו זמנית עם מערכת ההפעלה Windows 10 שמיועדת למחשבי PC, כמו במקרה של שלושת מערכת ההפעלה הקודמות לה. Windows Server 2016 מכיל מגוון רחב של תכונות חדשות, כולל: Active Directory Federation Services: ניתן להגדיר AD FS כדי לאמת משתמשים שאינם מאוחסנים בספריות AD, כגון תומכי X. 500 Lightweight Directory Access Protocol (או LDAP) וכן ספריות מסדי נתונים של SQL. Windows Defender: ובו Windows Server Antimalware - מותקן ומופעל כברירת מחדל בלי GUI, אשר מאופשר כהתקנה של Windows Feature. שירותי שולחן עבודה מרוחק (Remote Desktop): תמיכה ב - OpenGL 4.4 ו - OpenCL 1.1, שיפורי ביצועים ויציבות; Role של MultiPoint (ראו Windows MultiPoint Server) שירותי אחסון: מדיניות אחסון מרכזי QoS; אחסון העתקים (אחסון-אגנוסטי, block-level, מבוסס נפח, שכפול סינכרוני ואסינכרוני באמצעות SMB3 בין שרתים עבור התאוששות מאסון). שכפול מאוחסן משכפל בלוקים במקום קבצים, הקבצים יכולים להיות בשימוש. זה לא רב-מאסטר (Multi-master), לא אחד-לרבים (one-to-many) ולא ארעי. הוא משכפל תמונות מצב של השרת (snapshots), וכיוון השכפול ניתן לשליטה. מעבר לגיבוי בעת כשל קיבוץ באשכולות (Failover Clustering): אשכול מערכת הפעלה בשדרוג מתגלגל, שכפול אחסונים IIS 10: תמיכה ב - HTTP/2 Windows PowerShell 5.0 Soft Restart: תכונה של Windows כדי להאיץ את תהליך האתחול על ידי דילוג על אתחול החומרות, איפוס תוכנה בלבד. מדיה וקבצים בנושא Windows Server 2016 בוויקישיתוף אתר האינטרנט הרשמי של Windows Server 2016 (באנגלית) McAllister, Neil (4 במאי 2015). "Try to contain your joy: Microsoft emits Windows Server 2016 with nano-services". The Register. נבדק ב-5 במאי 2015. {{cite web}}: (עזרה) "Announcing availability of Windows Server Technical Preview and System Center Technical Preview". Server & Cloud Blog. Microsoft Server and Cloud Platform Team. 17 במרץ 2015. אורכב מ-המקור ב-2015-03-18. נבדק ב-2015-04-01. {{cite web}}: (עזרה) Mackie, Kurt (4 בדצמבר 2015). "Microsoft Floats Licensing Details on Windows Server 2016 and System Center 2016". Redmondmag.com. נבדק ב-1 במרץ 2016. {{cite web}}: (עזרה) TechNet: Active Directory Federation Services Overview – AD FS in Windows Server Technical Preview TechNet: Windows Server Antimalware Overview for Windows Server Technical Preview (Updated: February 19, 2015) TechNet: What's New in Remote Desktop Services in the Windows Server Technical Preview (Updated: October 1, 2014) TechNet: What's New in Storage Services in Windows Server Technical Preview (Updated: October 1, 2014) TechNet: What's New in Failover Clustering in Windows Server Technical Preview (Updated: October 1, 2014) TechNet: What's New in Windows PowerShell (Updated: September 30, 2014) System Center Central: Windows Server Technical Preview – New/Removed Windows Server Roles and Features
אנטארקטיקה (אלבום)

אנטארקטיקה הוא אלבום האולפן השלישי של הזמרת קורין אלאל שיצא בשנת 1989. כל שירי האלבום הולחנו על ידי אלאל ואת ההפקה עשתה יהודית רביץ. האלבום, שהיווה את הפריצה הגדולה של אלאל לתודעה, זכה להצלחה מסחרית גדולה והגיע תוך שבועיים למעמד של אלבום זהב. סיבוב ההופעות שבא בעקבות האלבום זכה להצלחה גם הוא. האלבום כולל שמונה שירים, שנכתבו על ידי חמישה כותבים שונים - חנה גולדברג, מאיר גולדברג, אהוד מנור, ז'אק פרוור ויהונתן גפן. אנטארקטיקה, שיר הנושא, הוא גם השיר הפותח את האלבום. השיר נכתב על ידי חנה גולדברג, לאחר תקופה ארוכה של עבודה משותפת עם אלאל. השיר ידוע בעיקר בשל שורת הפתיחה של השיר "אין סוסים שמדברים עברית". השיר דורג במקום התשיעי במצעד הפזמונים של רשת ג' בשנת יציאת האלבום. להיט נוסף מתוך האלבום הוא השיר "ארץ קטנה עם שפם" שכתב מאיר גולדברג ומתייחס בצורה הומוריסטית למעמדה של מדינת ישראל בעולם. השיר לא נכתב על מאורע ספציפי, אך ניתן לראות בו רמיזות לפוליטיקאים ששימשו בתפקיד באותו הזמן (לדוגמה: "ארץ קטנה עם שפם" התייחס לראש הממשלה יצחק שמיר ו"שחקן קולנוע דופק על שולחן" התייחס לנשיא ארצות הברית רונלד רייגן, שהיה שחקן קולנוע בצעירותו). בקליפ שליווה את השיר מוצגת אלאל כמורה בכיתה, שתלמידיה הם חברי הלהקה המלווה אותה. "התעשייה האבירית" הוא שיר נוסף מתוך האלבום שחיבר מאיר גולדברג ועוסק בביקורת אקטואלית מרומזת. השיר עוסק בתעשיית הנשק בישראל, בכלל, ובפרויקט הלביא, בפרט. השיר הסוגר את האלבום הוא "שיר לשירה" שנכתב על ידי יהונתן גפן לבתו שירה. במהלך השנים זכה השיר לגרסאות כיסוי רבות. באוגוסט 2015 הקליטה אלאל גרסה מיוחדת של השיר לזכרה של שירה בנקי שנרצחה במהלך מצעד הגאווה באותה שנה. קורין אלאל - שירה, גיטרה יהודית רביץ - גיטרה, קלידים, קולות, עיבוד אלון הלל - תופים אלונה טוראל - פסנתר, פנדר בנצי גפני - גיטרה בס ארז נץ - גיטרה מידע על האלבום אנטארקטיקה באתר MusicBrainz האלבום אנטארקטיקה באתר ספוטיפיי קורין אלאל באתר "סטריאו ומונו" קורין אלאל, חוזרת לאנטארקטיקה: קורין אלאל חוגגת 30 לאלבום המכונן, באתר ynet, 11 ביוני 2019 האלבומים הגדולים של דידי הררי, ‏אין סוסים שמוכרים זהב תוך שבועיים: חוזרים ל"אנטארקטיקה" של קורין אלאל, באתר ‏מאקו‏, 26 באוקטובר 2010 מאיר גולדברג - סיכום אירוח בקהילה, וואלה, 3 באפריל 2003 ניתוח השיר 'התעשייה האבירית', באתר "תרבות•il" מיוחד: קורין אלאל מבצעת את "שיר לשירה" לזכרה של שירה בנקי, באתר וואלה, 3 באוגוסט 2015
לי סונג-ג'ונג

קוריאה זהו שם קוריאני; שם המשפחה הוא לי. לי סונג-ג'ונג (בקוריאנית: 이성종; ‏נולד ב־3 בספטמבר 1993) הוא זמר דרום קוריאני וחבר בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. סונג-ג'ונג הוא הצעיר ביותר מבין חברי הלהקה ולכן מכונה לעיתים קרובות כמאקנה (צעיר בקוריאנית). סונג-ג'ונג יחד עם חברי הלהקה, אל וסונג-יאול עשו את הופעת הבכורה שלהם כתת-להקה, אינפיניט F בנובמבר 2014 עם הוצאתו לאור של האלבום שלהם, Azur. לי סונג-ג'ונג נולד וגדל ביונגין, קוריאה הדרומית ב-3 בספטמבר 1993. ב-15 בפברואר 2013 סיים סונג-ג'ונג את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד אתו בתוכנית, אל, הו-יא, דונג-וו וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011. ערך מורחב – אינפיניט סונג-ג'ונג עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כראפר ראשי ורקדן מוביל של הלהקה. הקבוצה ערכה את הופעת הבכורה שלה ב-9 ביוני 2010. ערך מורחב – אינפיניט F סונג-ג'ונג יחד עם חבריו ללהקה, אל וסונג-יאול עשו את הופעת הבכורה שלהם כתת-הלהקה אינפיניט F. זוהי תת-הלהקה השנייה של הלהקה. הם הוציאו לאור את האלבום שלהם ששמו Azur בשנת 2014. מדיה וקבצים בנושא לי סונג-ג'ונג בוויקישיתוף אתר האינטרנט הרשמי של לי סונג-ג'ונג לי סונג-ג'ונג, ברשת החברתית אקס (טוויטר) לי סונג-ג'ונג, ברשת החברתית אינסטגרם לי סונג-ג'ונג, באתר MusicBrainz (באנגלית)
VGTRK

החברה הממלכתית הכל-רוסית לרדיו וטלוויזיה (VGTRK, ברוסית: ВГТРК, ראשי התיבות של Всероссийская государственная телевизионная и радиовещательная компания) היא תאגיד תקשורת רוסי וחברת החזקות בתחום התקשורת הגדולה במדינה. מנכ"ל החברה — אולג דוברודייב. חברה באיגוד השידור האירופי. החברה הוקמה על ידי הסובייט העליון של רוסיה ב-14 ביולי 1990. שמה המלא — תאגיד המדינה הפדרלי "החברה הממלכתית הכל-רוסית לרדיו וטלוויזיה" (ФГУП ВГТРК) ועם השנים הפכה לחברת החזקות התקשורת הגדולה ברוסיה עם עשרות ערוצי טלוויזיה פדרליים ואזוריים, תחנות רדיו ואתרי אינטרנט. ב-13 ביולי 1990 הוקמה חברת הטלוויזיה והרדיו הממלכתיים של רוסיה (Гостелерадио), כגוף החזקות תקשורת ולמחרת הוקמה החברה הממלכתית הרוסית לשידורי רדיו וטלוויזיה (ВГТРК) - חברת החזקות תקשורת של המדינה. יושב ראש הסובייט העליון, בוריס ילצין הורה לראש הממשלה דאז, איוואן סילאייב למצוא בניין שממנו תוכל לשדר החברה וערוציה. החברה התמקמה במבנה במוסקבה. ב-8 במאי 1998 הוקמו חברות-בת לשידורי טלוויזיה ורדיו ב-88 מחוזות רוסיה, חברות שהוכפפו לחברה הממלכתית הרוסית לשידורי רדיו וטלוויזיה (ВГТРК) ואִפשרו הקמת ערוצי בת אזוריים ובכך החל הערוץ לשדר ב-54 שפות עממיות ברוסיה, כשהחברה הופכת לחברת החזקות התקשורת הגדולה באירופה. בשנת 2012 עברה החברה מיתוג מחדש. סמל החברה שונה ועיצוב הרקע לערוצי הטלוויזיה שונה אף הוא. בשנת 2014 לאחריות החברה עבר הקרן הממלכתית לתוכניות רדיו וטלוויזיה. רוסיה-1 (RussiaHD.tv, Russia.tv) רוסיה-К רוסיה-24 RTR Planeta‏ (RTR-Planeta.com) Euronews Russia רדיו רוסיה (radiorus.ru) רדיו מאיאק (radiomayak.ru) רדיו תרבות (cultradio.ru) וסטי FM יונוסט (radiounost.ru) Вести.ru — פורטל חדשות מרכזי Filmpro.ru — פורטל קולנוע Gmbox.ru — פורטל משחקים Vestifinance.ru — פורטל כלכלי Страна.ru — פורטל תיירות Travel.vesti.ru — פורטל חדשות תיירות russia.tv — הערוץ הרשמי של רשת רוסיה-1 ומהווה גם ספק שירותי הזרמת מדיה מוסקבה מדיה סמל החברה בשנים 1993–2002. סמל החברה השני, בשנים 2002–2009. סמל החברה השלישי, 2010–2011. סמל החברה הנוכחי מאז 2012. ערוץ רוסיה-24 מדיה וקבצים בנושא VGTRK בוויקישיתוף אתר האינטרנט הרשמי של VGTRK (ברוסית) האתר הרשמי (ברוסית) ערוץ "רוסיה-1" ערוץ "רוסיה-К" פורטל החדשות Вести.Ru הטלוויזיה הדיגיטלית 30 лет вместе со зрителями и страной: ВГТРК отмечает юбилей Путин поздравил ВГТРК с 30-летием ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
אן ואן אלסן

אן ואן אלסן (נולדה ב־27 בדצמבר 1979) היא דוגמנית, מנחת טלוויזיה ומגישת רדיו בלגית. הוכתרה למיס בלגיה בשנת 2002. ואן אלסן נולדה בעיר מול שבבלגיה. היא בעלת תואר ראשון בשיווק, ותואר שני בכלכלת עסקים. תמונתה התפרסמה לראשונה בעיתון תחת קמפיין "תמונות הקוראים"' לאחר שאחד הקוראים שלח אותה למערכת. הדבר דרבן אותה להתמודד בשנת 2002 בתחרות מיס אנטוורפן בה זכתה. בהמשך זכתה ואן אלסן גם בתחרות מיס בלגיה וייצגה את בלגיה בתחרויות מיס אירופה ומיס תבל. באותה שנה, במחאה על החלטת בית המשפט הניגרי להוציא אישה להורג בגין לידת ילד מחוץ לנישואין, סירבו ואן אלסן ומתמודדות נוספות להשתתף בתחרות מיס עולם שנערכה בניגריה. בשנת 2007 החלה להנחות את התוכנית הדבר הגדול הבא, בגרסתה הבלגית, ומספר תוכניות נוספות בטלוויזיה הבלגית. בינואר 2008 הופיעה במגזין פלייבוי תחת הסכם שלפיו יתרום המגזין חלק מרווחיו מגיליון זה לאירוע צדקה שנתי המתקיים ב-בריסל. באותה שנה החלה ואן אלסן גם להגיש תוכנית ברדיו. אלסן השתתפה בתוכניות שונות בטלוויזיה הבלגית בין השנים 2002-2013, כשחקנית, קריינית ומארחת. אלסן נשואה לשחקן הכדורגל הבלגי גאנטר ואן האנדנהובן. מדיה וקבצים בנושא אן ואן אלסן בוויקישיתוף אן ואן אלסן, במסד הנתונים הקולנועיים IMDb (באנגלית) אן ואן אלסן, במסד הנתונים הקולנועיים KinoPoisk (ברוסית) Misstoestanden: Ann Van Elsen (22) gaat niet naar Nigeria, De Standaard (בהולנדית (פלמית))
בווארו

בווארו (בספרדית: Bávaro) הוא אזור תיירותי בפונטה קאנה הממוקם במחוז מחוז לה אלטגרסיה, המחוז המזרחי ביותר ברפובליקה הדומיניקנית. אזור זה התפתח במקביל לאזור הנופש והתיירות של פונטה קאנה ותוכנן להיות עיירה לעובדי אתר הנופש. עם הקמת המלונות לאורך החוף המזרחי, צפונית לפונטה קאנה, בווארו הפך להיות מרכז שירותים. בווארו מתחילה בצומת הכבישים Veron אחרי העיר איגוויי והכפר הקטן Otra Banda ומשתרעת לאורך 15 ק"מ צפונה עד הצטלבות הכבישים לחוף מקאו. חופים נוספים בצפון כוללים את חופי Uvero Alto, רוקו קי ו-La Vacama . באזור Bavaro יש 10 ק"מ של חופים. במרכז בווארו נמצאת צומת Friusa. מאחורי צומת Veron בצד הימני נמצאת הדרך ל-Cabeza de Toro, הקצה המזרחי של האי היספניולה בכלל ושל הרפובליקה הדומיניקנית בפרט. הצומת הבאה, אל קוקו לוקו, מובילה אל Friusa Centar וליעדים צפוניים נוספים. פיתוח המלונות באזור קיבל תאוצה אחרי שנת 1998, כאשר מלונות באזור חואן דוליו נהרסו והוחלט לא לשקם אותם. המלון העתיק ביותר באזור הוא Barcelo שנמצא משמאל לצומת קוקו לוקו ול-Villas Bavaro 1 ו-Villas Bavaro 2. אחד מהמלונות החדשים הוא כפר הנופש Now Larimar. מועדון הספורט והגולף קוקוטל נמצא בקדמתם של שני מלונות Melia (Paradisus Palma Real, Meliá Caribe Tropical) והקניון, Plaza Palma Real. מאחורי מלונות Melia נמצאת El Cortecito, הדרך החולית הראשונה לשדה התעופה הבינלאומי פונטה קאנה. הבניין העתיק ביותר בלוס קוראלס (שבו מתחילה דרך זו) הוא Pirata ובו נמצאים כיום שלושה ברים : Bamboo bar, Soles ו-Umi. הצומת הבאה, Plaza בווארו, מלאה בחנויות מתנות והיא מובילה אל מועדון הריקודים Mangu and Areito ולחופים הלבנים של מגרש הגולף. פנייה שמאלה בצומת Plaza בווארו מובילה לצומת Friusa. למעשה, יש רק דרך ראשית אחת בבווארו והיא מעגלית.  משטרת התיירות נמצאת בסמוך לתחנת האוטובוס קרוב ל-Friusa. בחלק מהדרך מ-Plaza בווארו לFriusa ניתן למצוא בתי חולים וכן קניונים עם בארים ומסעדות. בווארו מסתיימת בצומת שמובילה לחוף מקאו, היכן שממוקם מלון RIU. מדיה וקבצים בנושא בווארו בוויקישיתוף
עונת 1996/1997 בליגה לאומית א' בכדורסל

עונת 1996/1997 בליגה לאומית א' בכדורסל הייתה עונתה ה-43 של ליגת הכדורסל הבכירה בישראל. הליגה צומצמה ל-11 קבוצות עקב אי-השתתפותה של הפועל צפת. מתכונת התחרות עם פורמט פלייאוף לא השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי רעננה (שזכתה למקום השני בסוף העונה הסדירה) ומכבי גבעת שמואל. העונה הסדירה החלה ב-11 בספטמבר 1996 הסתיימה ב-6 באפריל 1997. לאחר הפלייאוף, העונה הסתיימה בניצחון של מכבי תל אביב בפעם הרביעית ברציפות ובפעם ה-37 בתולדות המועדון. בהתאם לתוצאות העונה הפועל תל אביב ירדה ליגה בפעם הראשונה בתולדותיה. כמו כן הפועל צפת התפרקה לאחר 11 מחזורים בתוך הליגה עקב קשיים כלכליים, ומשחקיה לא נחשבו. אף קבוצה לא נכנסה במקומה והיא ירדה ישירות לליגה השנייה. הפועל צפת התפרקה לאחר 11 מחזורים בעונה זו. תוצאותיה נמחקו ואף קבוצה לא נכנסה במקומה. נדב הנפלד ממכבי תל אביב עם 11.0 נקודות למשחק ו-2.7 ריבאונדים השיג בעונה הסדירה מדד הגבוה בין כל הכדורסלנים. דמיטרי היל מהפועל תל אביב היה מלך הנקודות עם 22.8 נקודות למשחק. דורון ג'מצ'י ממכבי ראשון לציון היה מלך הנקודות הישראלי עם 18.1 נקודות למשחק גביע המדינה בכדורסל 1996/1997 מידע מאתר מנהלת הליגה